Video: Tornado’s tref AmerikaSkermskoot uit die video Twee video’s volg onderaan die berig. Twee persone is Sondag dood nadat verskeie tornado’s Little Rock, Arkansas in Amerika getref het. Die tornado’s is deur ŉ kragtige storm deur die sentrale en suidelike dele van Amerika verwek. Een persoon het in ŉ klein voorstad van Oklahoma gesterf en een persoon is in Little Rock oorlede. “Quapaw, Oklahoma, met sy ongeveer 900 inwoners, is die ergste getref,” het Joe Dan Morgan, direkteur van noodbeheer in Ottawa County, gesê. “Die helfte van die dorp insluitend die brandweerstasie is baie erg beskadig.” Owerhede het vroeër gesê twee persone is in Quapaw oorlede, maar Kelli Soechs, woordvoerder van die polisie, wou nie die teenstrydigheid verduidelik nie. Daar was ook tornado’s in Nebraska, Iowa en Missouri. ŉ Groot tornado het Little Rock Sondagaand getref en sowat 48 km ver op die grond gebly en ŉ pad van verwoesting gesaai. Beeldmateriaal wys erg beskadigde geboue en voertuie. -SAPA http://youtu.be/GlNxkU7ISK0 http://youtu.be/PGoTpvc14Zo